Diari Oficial de la Generalitat Valenciana


Sumari del DOGV 8970, del 07-12-2020 (2020/10777)

RESOLUCIÓ d'1 de desembre de 2020, de la Conselleria d'Educació, Cultura i Esport, per la qual s'adjudiquen les subvencions a la producció editorial.
-----------------------------------------------------------------------------------------------------------------------------------------------------

### Dades del document

Número de DOGV
:   8970

Data del DOGV
:   07-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10605


Data del document
:   01-12-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ d'1 de desembre de 2020, de la Conselleria d'Educació, Cultura i Esport, per la qual s'adjudiquen les subvencions a la producció editorial. [2020/10002]  
Mitjançant l'Ordre 84/2016, de 12 de desembre, de la Conselleria d'Educació, Investigació, Cultura i Esport, es van establir les bases reguladores per a la concessió de subvencions a la producció editorial (DOGV 7936, 14.12.2016), modificada per l'Ordre 1/2019, de 2 de juliol, de la Conselleria d'Educació, Cultura i Esport (DOGV 8585, 05.07.2019). Per Resolució d'11 de juny de 2020, de la Conselleria d'Educació, Cultura i Esport es convoquen per a l'exercici 2020 les subvencions a la producció editorial (DOGV 8834, 15.06.2020).  
  
Consta acreditat que hi ha consignació pressupostària suficient, en la línia S1909000, del programa 41.55.02.708.07, del capítol IV, dels pressupostos de la Generalitat per a l'any 2020, dotada amb 800.000 euros per a atendre les obligacions derivades d'aquesta resolució.  
D'acord amb el preàmbul de l'Ordre 1/2019, de 2 de juliol, i Resolució, d'11 de juny de 2020, reguladores de les subvencions a la producció editorial, aquestes ajudes tenen la consideració d'ajudes d'estat, i en compliment de l'article 3.6 del Reglament (CE) núm. 794/2004, pel qual s'estableixen disposicions d'aplicació del Reglament (CE) núm. 659/1999 del Consell, pel qual s'estableixen disposicions d'aplicació de l'article 93 del Tractat CE, segons la redacció modificada pel Reglament (CE) núm. 271/2008 de la Comissió, de 30 de gener de 2008, s'ha comunicat a la Comissió que li ha assignat el núm. SA.55654 CULT - Subvencions a la producció editorial, d'identificació d'ajuda estatal.  
  
Finalitzat el termini de presentació de sol·licituds, acompanyades de la corresponent documentació, es va reunir la Comissió Tècnica d'Avaluació constituïda a aquest efecte, que ha valorat les sol·licituds conforme als criteris establits en l'article seté de la Resolució de convocatòria i ha elevat l'informe a l'òrgan competent perquè formule la proposta de resolució corresponent. Vista aquesta proposta, segons l'article huité de l'Ordre 84/2016 i de conformitat amb l'article quinzé de la Resolució d'11 de juny de 2020 per la qual es convoquen les subvencions, resolc:  
  
  
Primer  
Concedir a les editorials que se citen en l'Annex I - Obres subvencionades Producció Editorial 2020, les ajudes econòmiques per un import total de 800.000 euros, en concepte de subvenció, que es faran efectives a càrrec del pressupost de l'any 2020 de la Generalitat, dins de l'aplicació pressupostària 28.86.25.397.91, capítol IV i de la línia S1909000 denominada «Ajudes a la producció editorial».  
  
Segon  
Desestimar les sol·licituds presentades per:  
  
Editorial Luís Vives (Edelvives) i Foment De les Lletres Valencianes, atés que aquestes editorials són entitats sense ànim de lucre, supòsit exclòs d'acord amb l'article 2 f) de l'Ordre 84/2016, de 12 de desembre, de la Conselleria d'Educació, Investigació, Cultura i Esport.  
  
Fandogamia Editorial, SL, i Fun Readers, SL, atés que aquestes editorials es tracten de comunitats de béns en el moment en què van editar els llibres presentats, d'acord amb l'article 11.3 de la Llei 38/2003, de 17 de novembre, general de subvencions.  
  
Lisermed Editorial, SL, atés que els llibres presentats, són manuals de medicina, exclòs d'acord amb l'article 2a) de l'Ordre 84/2016, de 12 de desembre, de la Conselleria d'Educació, Investigació, Cultura i Esport.  
  
Tercer  
Excloure de la concessió d'ajudes les obres que s'indiquen a continuació amb el motiu de l'exclusió:  
  
Editorial Obra Motiu \*  
Motivo \*  
G.E. Sargantana El hijo de la viuda 1  
 Mujeres de Madrid 1  
Grafito Editorial, SL. Objetivo Hedy Lamarr 2  
Editorial Samaruc Maestro: ideas básicas para empezar a crear 3,4  
 Mestre: idees bàsiques per a començar a crear 3  
 Braqui: ojos azules 4  
 Caminos y castillos de la Sierra Calderona 3  
 Buscando vida por el sistema solar 4  
Editorial Afers L'aparença d'un poder propi 1  
Silvia Pratdesaba Pop 1  
 Las diabluras del lápiz 1  
Andana Llibres Tot o res 3  
 El destí d'en Fausto 1  
 Los fantásticos libros voladores del sr. Morris 1  
 Sínora 1  
Ediciones Dharma, SL. Tara, la energía femenina que libera 1  
Micomicona S. Coop. V. Antología poética FGL 5  
 Estudios literarios 5  
Pau Sanz Vila Mala 6  
Algar libros, SL. ¡Jugamos con Minimoni. Despierta tu creatividad! 7  
 Lía y Lío 3  
Edicions Bromera Juguem amb Minimoni. Desperta la teua creativitat! 7  
 Vida i mort de Sherlock Holmes 8  
Augusto Beltrá Jover El sabio ilustrado 1  
 Relatos de Jorge Juan 1  
 Víctimas y verdugos 1  
Marta Molina Quesada Júlia i el vent 1,4  
 Marc i l'ombra 1,4  
 Júlia, Marc i la plutja 1, 4  
  
  
(\*) Base Legal d'exclusió:  
1. Article 1.2 c) de l'Ordre 84/2016, de 12 de desembre, de la Conselleria d'Educació, Investigació, Cultura i Esport (tirada de menys de 500 exemplars).  
2. Article 1.2 de la Resolució d'11 de juny de 2020, de la Conselleria d'Educació, Cultura i Esport (Depòsit Legal no corresponent al 2019)  
3. Article 5.5c) de la Resolució d'11 de juny de 2020, de la Conselleria d'Educació, Cultura i Esport (factures emeses amb data fora de termini)  
4. Article 1.4 de la Resolució d'11 de juny de 2020, de la Conselleria d'Educació, Cultura i Esport (obra presentada a les dues modalitats)  
5. Article 2.a) de l'Ordre 84/2016, de 12 de desembre, de la Conselleria d'Educació, Investigació, Cultura i Esport (llibre de text)  
6. Article 1.2d) de l'Ordre 84/2016, de 12 de desembre, de la Conselleria d'Educació, Investigació, Cultura i Esport (no és 1ª edició)  
  
7. Article 2.i) de l'Ordre 84/2016, de 12 de desembre, de la Conselleria d'Educació, Investigació, Cultura i Esport (quadern de treball)  
  
8. Article 5.5c) de la Resolució d'11 de juny de 2020, de la Conselleria d'Educació, Cultura i Esport (factura emesa a nom d'entitat diferent a la sol·licitant)  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, aquesta resolució, que posa fi a la via administrativa, es podrà recórrer potestativament en reposició o bé es podrà plantejar directament recurs contenciós administratiu en els terminis i davant els òrgans que s'indiquen a continuació:  
a) El recurs potestatiu de reposició haurà d'interposar-se davant el conseller d'Educació, Cultura i Esport, en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant els jutjats contenciosos administratius de la Comunitat Valenciana en el termini de dos mesos a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
  
València, 1 de desembre de 2020.- La directora general de Cultura i Patrimoni (p. d. R de 26.10.2016, DOGV 7906): Carmen Amoraga Toledo.